**1. Milyen messze van tőlünk az a 15 m magas épület, amely 5°40' emelkedési szögben látszik? A teodolit állványának magassága 1,5 m.**

 [**Megoldás**](http://mail.mechatronika.hu/public_html/matek/trig1/terepfel/1.htm)

**2. Tó felett repülőgép halad 4°8' emelkedéssel. Az egyik part felett 1500 m magasan, a másik felett 2000 m magasan halad át. Útja a tó felett 1 perc 18 s ideig tartott. Mekkora sebességgel haladt a gép?**

[**Megoldás**](http://mail.mechatronika.hu/public_html/matek/trig1/terepfel/terep2.htm)

**3. Milyen hosszú az a híd, amelynek két végpontja a híd irányában levő 53 m magasságú helyről 6,3°-os, illetve 8,9°-os depressziószögben látszik?**

 [**Megoldás**](http://mail.mechatronika.hu/public_html/matek/trig1/terepfel/terep3.htm)

**4.  35 m távolságból egy épület egyik ablakának felső párkánya 40°2', alsó párkánya 38°22' emelkedési szögben látszik. Milyen magas az ablak?**

[**Megoldás**](http://mail.mechatronika.hu/public_html/matek/trig1/terepfel/terep4.htm)

**5. Határozza meg az épület magasságát, ha nem tudjuk megközelíteni, de az irányában húzott 16 m hosszú szakasz két végpontjából az épület csúcsa 54,5o-os ill. 45 o-os szög alatt látszik!**

 [**Megoldás**](http://mail.mechatronika.hu/public_html/matek/trig1/terepfel/5.htm)

**6. Egy hegy csúcsát a vízszintes terep egy pontjából 40o, majd 200 métert távolodva 30o emelkedési szögben látjuk. Milyen magas a hegy?**

 [**Megoldás**](http://mail.mechatronika.hu/public_html/matek/trig1/terepfel/terep6.htm)

**7. Milyen magas az a hegy, amelyen álló 23 méter magas torony talppontját vízszintes terepről 13,2o a tetőpontját 13,6° szögben látjuk?**

[**Megoldás**](http://mail.mechatronika.hu/public_html/matek/trig1/terepfel/terep7.htm)

**8.  Egy toronyantennához 230 m hosszú egyenes út vezet, melynek emelkedése 21°17'. Az út elejéről az antenna csúcsa 39°51' emelkedési szög alatt látszik. Milyen magas az antenna?**

[**Megoldás**](http://mail.mechatronika.hu/public_html/matek/trig1/terepfel/terep8.htm)

**9. Egy hegy P csúcsát a hegy lábánál levő A pontból 60°-os szög alatt lehet látni. Ha az A pontból a vízszintes síkhoz 30° alatt hajló úton 1 km-t haladunk a csúcs felé, olyan B pontba jutunk, melyben PBA szög 135o. Milyen magas a hegy?**

[**Megoldás**](http://mail.mechatronika.hu/public_html/matek/trig1/terepfel/terep9.htm)

**10. 80 m hosszú lejtős út felső végén levő emlékoszlopot 3, 7°-os szög alatt látjuk az út elejéről. A lejtő hajlásszöge 21°18'. Milyen magas az emlékoszlop?**

[**Megoldás**](http://mail.mechatronika.hu/public_html/matek/trig1/terepfel/terep10.htm)

**11. Egy lejtős út alsó végén levő torony magasságát kell meghatározni. Ezért az úton a torony talppontjától felfelé lemérünk 200 m hosszú alaptávolságot. Ennek felső pontjából a torony csúcsát 23°33' emelkedési szög alatt, a talppontját pedig 20,48° depressziószög alatt látjuk. Milyen magas a torony?**

[**Megoldás**](http://mail.mechatronika.hu/public_html/matek/trig1/terepfel/terep11.htm)

**12. Egy hegyről egy felhő 17,5° emelkedési szög alatt, képe pedig a hegy lábánál elterülő tóban 24° depressziószög alatt látszik. Milyen magas hegy, milyen magasan van a felhő a víz színe fölött, ha a hang terjed sebessége 340 m/s és a dörgés a villámlás után 10 sec után hallatszik?**

[**Megoldás**](http://mail.mechatronika.hu/public_html/matek/trig1/terepfel/terep12.htm)

**13. Egy 500 m magas hegyről két kikötőt látunk. Egyiket nyugat felé 13 fokos depresszió szög alatt, a másikat dél felé 10 fokos depresszió szög alatt látjuk. Milyen messze van egymástól a két kikötő?** [**Megoldás**](http://mail.mechatronika.hu/public_html/matek/trig1/terepfel/13.htm)

**14. Ödön északi irányban 30 fokos emelkedési szög alatt lát egy léghajót. Ugyanabban a pillanatban ugyanazt a léghajót Lujza nyugat felé 20 fokos emelkedési szögben látja. Ödön Lujzától 6 km-re van. Milyen magasan van a léghajó?**

[**Megoldás**](http://mail.mechatronika.hu/public_html/matek/trig1/terepfel/14.htm)